ai4bharat/Pralekha huggingface dataset:
وزارت خزانہ
بینک میں سرمایہ کاروں/ کھاتہ داروں کے مفادات کے تحفظ کے لیے حکومت کی طرف سے کئے گئے اقدامات
حکومت کی جانب سے بینک میں سرمایہ کاروں/ کھاتہ داروں کے مفادات کے تحفظ کے لیے متعدد اقدامات کیے جا رہے ہیں۔ یہ بات مرکزی وزیر مملکت برائے خزانہ ڈاکٹر بھاگوت کسن راؤ کراڈ نے آج لوک سبھا میں ایک سوال کے تحریری جواب میں کہی۔
وزیر موصوف نے مزید کہا کہ ڈپازٹ انشورنس اینڈ کریڈٹ گارنٹی کارپوریشن ، جو کہ ریزرو بینک آف انڈیا  کا مکمل ملکیتی ماتحت ادارہ ہے، بینک ڈپازٹس کے لیے انشورنس فراہم کرتا ہے:
• ڈی آئی سی جی سی، ڈی آئی سی جی سی ایکٹ 1961 کی دفعات کے تحت جمع شدہ سود سمیت تمام ڈپازٹس جیسے بچت، فکسڈ، کرنٹ اور ریکرنگ وغیرہ کا بیمہ کرتا ہے۔ جیسا کہ ایکٹ کے سیکشن 2  میں ڈیفائن کیا گیا ہے۔ ’ڈپوزٹ‘ کا مطلب ہے جمع کنندہ کی طرف سے اپنے تمام کھاتوں کے حوالے سے کسی بھی نام سے، ادا نہ کیے گئے بیلنس کا میزان، جس میں دیگر چیزوں کے ساتھ ساتھ، فکسڈ ڈپازٹس اور اس کے دائرۂ کار میں جمع شدہ سود بھی شامل ہے۔ ایکٹ کا سیکشن 16 ، مزید ڈی آئی سی جی سی کی طرف سے ڈپازٹ بیمہ فراہم کرتا ہے، جو کہ بینک میں ڈپازٹ کے سلسلے میں اس کی واجب الادا رقم کے برابر ہے، جو ڈپازٹ بیمہ کی محدودیت / حد کے ساتھ مشروط ہے۔
• بینکوں میں ڈپازیٹرز کو سکیورٹی کا ایک بڑا پیمانہ فراہم کرنے کے مقصد سے، ڈی آئی سی جی سی نے بیمہ شدہ بینکوں میں ڈپازیٹرز کے لیے بیمہ کور کی حد کو 1 لاکھ روپے سے بڑھا کر 5 لاکھ روپے فی جمع کنندہ کر دیا ہے، جس کا اطلاق 4 فروری 2020 سے ہوگیا ہے۔
• اس کے مطابق، مارچ 2022 کے آخر میں مکمل طور پر محفوظ کھاتوں کی تعداد، کھاتوں کی کل تعداد کا 97.9 فیصد بنتی ہے۔ رقم کے لحاظ سے، مارچ 2022 کے آخر تک کل بیمہ شدہ ڈپازٹس 81,10,431 کروڑ روپے کی تھیں، جو قابل تشخیص  ڈپازٹس کا 49.0 فیصد  ہے۔ یہ انٹرنیشنل ایسوسی ایشن فار ڈپازٹ انشورنس  کی رہنما ہدایات سے کہیں زیادہ ہے، جو قدر کے لحاظ سے 80 فیصد اور 20-30 فیصد تک کھاتوں کی کوریج کی سفارش کرتی ہے۔ مؤثر ڈپازٹ بیمہ کے بنیادی اصول کے مطابق، کور کو محدود، قابل اعتبار، ڈیپازٹ کی اکثریت کا احاطہ کرنے والا اور مارکیٹ ڈسپلن کے تابع ہونا چاہیے۔ ڈی آئی سی جی سی کی طرف سے دیا گیا کور اس اصول کے مطابق ہے۔
• پانچ لاکھ روپے کا ڈپازٹ انشورنس کور تمام بیمہ شدہ بینکوں اور ان کے جمع کنندگان پر یکساں طور پر لاگو ہوتا ہے، اور بیمہ شدہ بینک کی تمام شاخوں میں یکساں حق اور یکساں صلاحیت کے ساتھ کسی بھی ڈپازیٹر کو اس کے پاس رکھے ہوئے ڈپازٹس کے سلسلے میں قابل ادائیگی ہے۔ بینک کے لیکویڈیشن/ناکامی کی صورت میں ایک ساتھ لیا جاتا ہے۔
• مزید برآں، ڈپازٹ انشورنس اینڈ کریڈٹ گارنٹی کارپوریشن  ایکٹ، 2021 کے ذریعے جو 01.09.2021 سے نافذ کیا گیا تھا، ڈی آئی سی جی سی ایکٹ، 1961 میں ایک نیا سیکشن اے 18 داخل کیا گیا تھا، جس سے ڈپازیٹرز کو بینکنگ ریگولیشن ایکٹ 1949 کے تحت بینکوں پر پابندیاں عائد کئے جانے کے معاملات میں ڈی آئی سی جی سی کے ذریعے عبوری ادائیگیوں کے ذریعے ڈپازٹ انشورنس کور کی حد تک ان کے ڈپازٹس تک آسان اور پابند وقت رسائی مل سکتی ہے۔ جب بینکوں کو، آر بی آئی کے ذریعہ ’تمام جامع ہدایات‘  کے تحت پابندیوں کے دائرۂ کار میں رکھا گیا ہو۔ ایسے معاملات میں، ڈی آئی سی جی سی ایسی ہدایات کے نفاذ کے 90 دنوں کے اندر ڈیپازیٹرز کو 5 لاکھ روپے کے ڈپازٹ انشورنس کور تک کی عبوری ادائیگی کرنے کا ذمہ دار ہے۔ اے آئی ڈی کے تحت رکھے گئے بینکوں کے جمع کنندگان کو مقررہ وقت پر ادائیگی نے بینکاری نظام پر عوام کے اعتماد کو بہتر بنانے کی راہ ہموار کی ہے اور مالی استحکام کو مضبوط بنانے میں بھی اس سے مدد ملی ہے۔
صحت اور خاندانی بہبود کی وزارت
دیہی اور شہری علاقوں میں نئے اسپتالوں کا قیام
نئی دہلی، 10؍اگست2021: صحت و خاندانی بہبود کی وزارت ، قومی صحت مشن  کے توسط سے ریاستوں /مرکز کے زیر انتظام علاقوں کو تکنیکی اور مالی مدد دستیاب کراتی ہے تاکہ وہ اپنے صحت نظام کو مضبوط بنا سکیں۔ ان میں ابتدائی صحت مراکز، کمیونیٹی صحت مراکز اور ضلع اسپتال  شامل ہیں۔ ریاستی /مرکز کے زیر انتظام علاقوں کی حوصلہ افزائی بھی کی جاتی ہے کہ وہ اپنے صحت نگہداشت خدمات کو مساوی ، قابل رسائی اور سستی بنانے سے متعلق اہداف کو حاصل کرسکیں۔ اس کے لیے ہر سال صحت کے بجٹ میں اضافہ کیا جا تا ہے۔
جامع ابتدائی صحت نگہداشت کی سہولت دستیاب کرانے کی خاطر بھارت سرکار نے 2018 میں آیوشمان بھارت اسکیم کی شروعات کی تھی۔ اس اسکیم کے جزو کے طور پر 1.5 لاکھ آیوشمان بھارت –ہیلتھ اینڈ ویلنیس سنٹرس  ملک بھر میں قائم کیے جا رہے ہیں۔ یہ کام سب-ہیلتھ سنٹرس ، پرائمری ہیلتھ سنٹرس اور اربن پرائمری ہیلتھ سنٹرس  کو اپ گریڈ کر کے کیا جا رہا ہے۔ یہ وہ صحت مراکز ہیں جو کمیونیٹی سطح پر انسدادی صحت نگہداشت اور فروغ صحت کا کام انجام دیتے ہیں۔
مذکورہ بالا اسکیم کے علاوہ پردھان منتری سواستھیہ سرکشا یوجنااور ہیومن ریسورسز فار ہیلتھ اینڈ میڈیکل ایجوکیشن جیسی دیگر اسکیموں کے ذریعہ ملک میں صحت کے شعبے کی بحیثیت مجموعی بہتری کے لیے کوششیں کی جا رہی ہیں۔ پی ایم ایس ایس وائی کا مقصد ایمس جیسے نئے ادارے قائم کرنا اور موجودہ سرکاری میڈیکل کالجوں کو اپ گریڈ کرنا ہے جبکہ ایچ آر ایچ –ایم ای کے ذریعہ صحت خدمات سے محروم علاقوں میں تیسری سطح کی صحت دیکھ بھال تک رسائی کو بہتر بنانا اور صحت پیشہ وروں کی دستیابی اضافہ کرنا ہے۔
وبا کی روک تھام اور بندوبست کے لیے ریاستوں /مرکز کے زیر انتظام علاقوں کی ''انڈیا کووڈ-19ایمرجنسی رسپانس اینڈ ہیلتھ سسٹم پری پیئرڈنیس پیکج''کے تحت مدد دی جا رہی ہے۔ جس میں بنیادی ڈھانچے میں اضافے کے لیے مدد، آکسیجن والے بستروں کی فراہمی، آئیسولیشن بیڈ، آئی سی یو اور انسانی وسائل ، دواؤں کی سپلائی وغیرہ شامل ہے۔ مالی سال 2020-21 کے دوران اس پیکج کے تحت ریاستوں کو 8147.28کروڑ روپے جاری کیے گئے ہیں۔ اس کے علاوہ ہیلتھ کیئر ورکروں کے بیمہ کے لیے 110.60 کروڑ روپے دستیاب کرائے گئے ہیں۔ اس طرح سے مجموعی طور پر ریاستوں / مرکز کے زیرانتظام علاقوں کو 8257.88 کروڑ روپے دستیاب کرائے گئے۔ تفصیلات ضمیمہ 1 میں دیکھیں۔
کابینہ نے 8جولائی 2021 کو 23،123 کروڑ روپے کی لاگت سے ''انڈیا کووڈ-19ایمرجنسی رسپانس اینڈ ہیلتھ سسٹم پری پیئرڈنیس پیکج –فیز –II''کو منظوری دی ہے۔ اس اسکیم کا مقصد کووڈ-19سے پیدا شدہ خطرات کے تناظر میں انسدادی ، نشاندہی اور اس کے ردعمل سے متعلق اقدامات کرنا ہے۔ اس کا مقصد بھارت میں ایسے ہی صحت سے متعلق ہنگامی حالات کے لیے قومی صحت نظام کو تقویت دینا بھی ہے۔
مزید برآں، پانچویں مالیاتی کمیشن نے مقامی انتظامیہ کے توسط سے آئندہ پانچ برسوں کے دوران مجموعی طور پر 70.051کروڑ روپے کی گرانٹ مختص کرنے کی بھی سفارش کی ہے تاکہ ابتدائی صحت نگہداشت نظام کو مضبوط بنایا جا سکے۔
حکومت نیشنل کوالیٹی ایسورینس پروگرام، کایا کلپ ایوارڈ اسکیم اور لکشیہ اینیشی ایٹیو کی بہتر انداز میں نگرانی اور معیار کو بہتر بنانے سے متعلق خدمات پر کام کر رہی ہے۔ اس کی تفصیل ضمیمہ 3 میں دیکھیں۔
Please click here to see link
وزارت خزانہ
خزانہ اور کارپوریٹ امور کی مرکزی وزیر نے، نوی ممبئی میں مسابقتی کمیشن آف انڈیا  کے مغربی علاقائی دفتر کا افتتاح کیا
خزانہ اور کارپوریٹ امور کی مرکزی وزیر محترمہ نرملا سیتا رمن نے 6 اکتوبر 2022 کو ایک ورچوئل پروگرام میں کمپی ٹیشن کمیشن آف انڈیا  کے علاقائی دفتر  کا افتتاح کیا۔ مرکزی وزیر مملکت  برائے شماریات اور پروگرام کے نفاذ راؤ اندرجیت سنگھ؛ منصوبہ بندی اور کارپوریٹ امور کے وزیرمملکت بھی اس موقع پر موجودتھے۔
ممبئی میں علاقائی دفتر ،چنئی میں علاقائی دفتر   اور کولکتہ میں علاقائی دفتر ، ، کے بعد سی سی آئی کے ذریعے کھولا گیا یہ تیسرا علاقائی دفتر ہے۔
اپنے خطاب میں، محترمہ نرملا سیتا رمن نے ممبئی میں علاقائی دفتر کھولنے پر سی سی آئی کو مبارکباد دی اور کہا کہ کاروبار کرنے میں آسانی پیدا کرنے کے لیے، سی سی آئی کی کاروبار تک آسان رسائی اہم ہے۔ انہوں نے مختلف علاقائی زبانوں میں وکالت کے کتابچے شائع کرنے پر، سی سی آئی کی تعریف کی اور مزید کہا کہ ایسے اقدامات لوگوں کو ریگولیٹر تک بہتر رسائی حاصل کرنے میں بااختیار بناتے ہیں۔
تیزی سے ترقی پذیر ڈیجیٹل مارکیٹوں پر، محترمہ سیتا رمن نے عالمی سطح پر بہترین طریقوں کے خلاف بینچ مارکنگ کرتے ہوئے ان سے پیدا ہونے والے مقابلے کے مسائل کو حل کرنے کی ضرورت پر زور دیا۔ انہوں نے کہا کہ ایک فعال سی سی آئی، ان لوگوں کے ذہنوں میں اعتماد لاتا ہے، جو راحت دینے کے لیے اس تک رسائی حاصل کرنا چاہتے ہیں اوریہ مسائل کے ہاتھ سے نکل جانے سے پہلے لوگوں کی اچھی طرح مدد کرے گا۔
اس موقع پر وزیر خزانہ نے ’’مسابقتی کمیشن آف انڈیا - اے جرنی تھرو دی ایئرز، 2009 – 2022‘‘ کے عنوان سے ایک تصویری ای-اشاعت بھی جاری کی، جو سی سی آئی کے ابتدائی سالوں کو دستاویز کرتا ہے اوران مختلف اقدامات، واقعات اور اقدامات کا جائزہ لیتا ہے جن سے اس سفر کی تشکیل میں مدد ملی۔ انہوں نے اردو اور پنجابی زبانوں میں ترجمہ کیے گئے، سی سی آئی کے مسابقتی وکالت کے کتابچے بھی جاری کیے۔ یہ کتابچے، سی سی آئی، کارٹلز، بولی میں دھاندلی، غلبہ کا غلط استعمال، امتزاج، نرمی وغیرہ جیسے موضوعات کی معلومات پر مشتمل ہیں۔ اردو اور پنجابی زبانوں کے علاوہ، ان کتابچوں کا اس سے قبل 11 دیگر زبانوں میں بھی ترجمہ کیا جا چکا ہےجن میں تیلگو، بنگالی، مراٹھی، تامل، ملیالم، کنڑ، آسامی، گجراتی، اور اوڈیا، ہندی اور انگریزی شامل ہیں۔
تقریب کے دوران، چیئرپرسن سی سی آئی جناب اشوک کمار گپتا نے اظہارخیال کیا کہ ہندوستان جیسے وسیع اور متنوع ملک میں، علاقائی دفاتر کا قیام، مسابقت کے نفاذ کی جانب ایک اہم قدم ہے۔ انہوں نے اس بات پر روشنی ڈالی کہ ملک کے مالیاتی مرکز میں، سی سی آئی کی موجودگی، متعدد شراکت داروں تک رسائی میں آسانی فراہم کرے گی، اس خطے میں وکالت کی رسائی کو بڑھا دے گی اور شراکت داروں کے دیرینہ مطالبے کو پورا کرے گی۔
تقریب کا اختتام، شکریہ کے تحریک کے ساتھ ہوا، جسے سیکرٹری ، سی سی آئی محترمہ جیوتی جندگر بھانوٹ نے پیش کیا۔
صحت اور خاندانی بہبود کی وزارت
کوون پورٹل کے فائدے
نئی دہلی:15؍مارچ2022:
کوون پورٹل کووڈ-19 ٹیکہ کاری پروگرام کی تفصیل حاصل کرنے کا ایک ڈیجیٹل پلیٹ فارم ہے۔کوون ویکسین تیار کرنے والوں ، انتظام کاروں اور تصدیق کرنے والوں ، عوامی اور نجی ٹیکہ کاری سہولتوں اور ویکسین لینے والوں وغیرہ سمیت متعدد اسٹیک ہولڈرز سے جوڑتا ہے۔کوون پلیٹ فارم کی اہم خصوصیات ہیںمشترکہ رجسٹریشن-مستفدین آن لائن یا ٹیکہ کاری مراکز کے لئے جگہ پر رجسٹریشن کرسکتے ہیں مستفدین وقت کی سہولت اور جگہ کی پسند کی بنیاد پر آن لائن اپائمنٹ بک کرسکتے ہیںٹیکہ کاری شیڈیول تلاش کرسکتے ہیںسرٹیفکیٹ میں اصلاح کے ساتھ فوری ڈیجیٹل ٹیکہ کاری سرٹیفکیٹ 12زبانوں کے ساتھ کثیر لسانی پورٹلویکسینیٹر کے لئے مختلف استعمال میں آسانی کے لئے موبائل ایپلی کیشن ویکسین اسٹاف مینجمنٹ ویکسین شیڈیول کی پیشگی طورپر اشاعتریئل ٹائم ڈیش بورڈٹیکہ کاری کے بعد منفی واقع کی فریچنگڈیجیٹل کووڈ -19ٹیکہ کاری سرٹیفکیٹ کی ٹریکنگسہولت کے مطابق کوریج۔
کوون پلیٹ فارم کو اس کی ناپنے کی صلاحیت ماڈیولٹری اور اسے چلانے کی آسانی کی بنیاد پر مناسب غورو خوض کے ساتھ ریکارڈ تیز رفتاری کے ساتھ تیار کیا گیا ہے۔فوری ماپ کے لئے کوون کو دیگر سرکاری موبائل ایپلی کیشن، جیسے کہ آروگیہ سیتو اور اُمنگ کے ساتھ مربوط کیا گیا ہے۔ استعمال کنندگان ڈیسک ٹاپ، لیپ ٹاپ، ٹیبلیٹ اور موبائل فون کے توسط سے پلیٹ فارم تک پہنچ سکتےہیں اور مختلف ضرورتوں کو پورا کرنے کے لئے اس کا استعمال کرسکتے ہیں۔ پلیٹ فارم نے ہر مرحلے کے دوران مختلف مستفدین کے گروپوں کو کوور کرنے کی ضرورت کے لئے فوری طورپر اس کے مطابق خود کو تیار کیا ہے اور نئے استعمال کنندگان کی آمد کو شامل کرنے کا بھی التزام ہے۔ یہاں تک کہ دور دراز کے علاقوں اور ؍ڈیجیٹل آلات تک رسائی کے بغیر بھی-رجسٹرڈ استعمال کنندگان ا پنے رجسٹرڈ موبائل نمبروں پر ٹیکہ کاری تقرری، دوسری خوراک اور احتیاط کی خوراک ڈیجیٹل ٹیکہ کاری سرٹیفکیٹ کے لنک کے بارے میں خود کار پیغامات حاصل کرسکتے ہیں۔
نو ملکوں نے اس کوشش میں ہندوستان سے تعاون مانگا ہے۔
یہ معلومات آج راجیہ سبھا میں صحت و خاندانی بہبود کے وزیر مملکت ڈاکر بھارتی پروین پوار نے ایک سوال کے تحریری جواب میں دی۔
اسٹیل کی وزارت
این ایم ڈی سی نے پہلی سہ ماہی کے نتائج کا اعلان کیا
نیشنل منرل ڈیولپمنٹ کارپوریشن لمیٹڈ  نے گزشتہ روز اپنے پہلی سہ ماہی کے نتائج کی رپورٹ پیش کی۔ کمپنی نے مالی سال2023 کی پہلی سہ ماہی میں 8.92 ایم این ٹی کا پروڈکشن کیا اور 7.80 ایم این ٹی خام لوہا فروخت کیا۔ پچھلے سال کی اسی مدت میں، این ایم ڈی سی نے 8.91 ایم این ٹی پروڈکشن اور 9.45 ایم این ٹی فروخت درج کی تھی۔
این ایم ڈی سی نے مالی سال 2023 کی پہلی سہ ماہی کے لیے 4,767 کروڑ روپے کے کاروبار ، 1946 کروڑ روپے کی پی بی ٹی اور پی 1469 کروڑ روپے کے پی اے ٹی کے ساتھ مستحکم مالیات کا اندراج کیا ہے۔ مالی سال 2022 کی پہلی سہ ماہی کے دوران، کمپنی کا کاروبار 6,512 کروڑ روپے تھا جبکہ پی بی ٹی اور پی اے ٹی کے اعداد و شمار بالترتیب 4,263 کروڑ روپے اور3,193 کروڑ روپے تھے۔
ان نتائج پر تبصرہ کرتے ہوئے، جناب سمیت دیب، سی ایم ڈی، این ایم ڈی سی نے کہا ’’ابتدائی مانسون اور مانگ میں کمی سست پہلی سہ ماہی کے کا سبب بنے۔ ایک مثبت نوٹ پر ہماری مسلسل ٹکنالوجیکل، ڈیجیٹل اور مالیاتی ترقی سے یہ اطمینان ملتا کہ این ایم ڈی سی موجودہ چیلنجوں کو کم کرے گی اور سالانہ اہداف حاصل کرے گی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 8762
(Visitor Counter : 74
عملے، عوامی شکایات اور پنشن کی وزارت
مرکزی وزیر ڈاکٹر جتیند سنگھ نے کووڈ-19 کے خلاف ہندوستان کی جنگ کاجائزہ لینے کیلئے سابق افسر شاہوں کے ساتھ وسیع تبادلہ خیال کیا
نئی دہلی:25 اپریل 2020:
شمال مشرقی ریاستوں کی ترقی کے وزیر مملکت نیز وزیراعظم کے دفتر ، عملہ ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج کووڈ-19 کے خلاف ہندوستان کی جنگ اور لاک ڈاؤن کے ایگزٹ پلان کے راستے تلاش کرنے کے بارے میں سابق افسرشاہوں کے ساتھ وسیع تبادلہ خیال کیا۔
ریٹائرڈ آئی اے ایس افسروں جناب سدھیر بھارگو، جناب رام سندرم، جناب راکیش کمار گپتا، جناب ستیہ نند مشترا، جناب پی پنیرویل اور جناب کے وی ای پین اور سابق آئی آر ایس افسروں محترمہ سنگیتا گپتا، محترمہ شیلاسانگوان کے ساتھ ایک ڈیڑھ گھنٹے کی ویڈیو کانفرنسنگ کے دوران ڈاکٹر جتیندر سنگھ نے انہیں وبا سے نمٹنے کیلئے حکومت کے ذریعے مؤثر طریقے سے کیے گئے اب تک کے اقدامات کے بارے میں جانکاری دی۔ انہوں نے کہا کہ ہندوستان نے اس وبا پر قابو پانے کیلئے اپنے سرگرم اور بیحد مؤثر اقدامات کے ذریعے دنیا کے کئی ترقی یافتہ ممالک سے بہتر مظاہرہ کیا ہے۔
ان افسر شاہوں نے وبا کو روکنے کیلئے مختلف طریقوں کے ذریعے کیے گئے حکومت کے اقدامات کی ستائش کی اور معیشت کو دوبارہ پٹری پر لانے کیلئے لاک ڈاؤن کے بعد ایگزٹ پلان کے بارے میں بھی اپنے خیالات شیئر کیے۔ ویڈیو کانفرنس کے ذریعے کیے گئے تبادلہ خیال کے دوران افسران نے مرحلہ وار طریقے سے لاک ڈاؤن ختم کرنے ، انتظامیہ میں ، ٹیکنالوجی کا زیادہ استعمال کرنے نیز ای۔ آفس وٹامن سی کے استعمال کے ذریعے قوت مدافعت کو بڑھانے کی اہمیت ، معیشت میں تیزی لانے کیلئے مالیات میں اضافے ، غریبوں کومالی تحفظ ، تعلیمی سال کا استعمال کرنے کیلئے زیادہ سے زیادہ آن لائن نصاب اور امتحان شروع کرنے ، مہاجر ورکروں کو ان کے آبائی وطن تک پہنچانے میں تعاون کرنے ، میک اِن انڈیا مہم کو تیز تر کرتے ہوئے گھریلو تکنیک سے ویکسین اور ٹیسٹ کٹ تیار کرنے جیسے معاملات کو بھی اجاگر کیا۔
ڈاکٹر جتیندر سنگھ نے اس معاملے میں بیش قیمتی تجاویز دینے کیلئے افسر شاہوں کا شکریہ ادا کیا اور کہا کہ کورونا خطرے سے لڑنے کیلئے سبھی کلاس سے جانکاری حاصل کرنے کیلئے مستقبل میں بھی اس طرح کا رابطہ جاری رہے گا۔
م ن۔م ع۔ ع ن
U NO:2049
(
امور صارفین، خوراک اور عوامی تقسیم کی وزارت
پردھان منتری غریب کلیان اَن یوجنا کے تحت اپریل-نومبر 2020 کے دوران غذائی اجناس  اور دالوں کی تقسیم کے لئے تخمینہ لاگت تقریباً 148938 کروڑ روپے ہے
اس میں غذائی اجناس سبسڈی کی شکل میں حکومت کے ذریعہ برداشت کئے جانے والا کل تخمینہ خرچ لگ بھگ 46061 کروڑ روپے اور ان کا اسٹیٹ ٹرانسپورٹیشن خرچ اور ای پی او ایس کے استعمال کے لئے فاضل دیگر کے مارجن سمیت ڈیلر کا مارجن بھی شامل ہے
وزیر اعظم جناب نریندر مودی نے کل نومبر 2020 کے آخر تک پردھان منتری غریب کلیان اَن یوجنا میں توسیع کا اعلان کیا تھا۔ انہوں نے کہا تھا کہ پردھان منتری غریب کلیان اَن یوجنا  اسکیم میں جولائی سے نومبر 2020 کے آخر تک توسیع کی گئی ہے اور اس پانچ مہینے کی مدت کے دوران 80 کروڑ سے زیادہ لوگوں کو ہر فی ماہ ہر کنبے کو مفت ایک کلو گرام چنا کے ساتھ فی ماہ پانچ کلو گرام گیہوں، چاول فراہم کیا جائے گا۔
خوراک اور پی ڈی کے محکمہ نے اپریل، جون یعنی 3 مہینے کے لئے ٹی پی ڈی ایس کے تحت پانچ کلو گرام فی شخص ہر ماہ کی شرح سے تخمینہ سبسڈی 44131 کروڑ روپے بتایا ہے، جو چاول کے لئے 35267.60 روپے ، میٹرک ٹن اور گیہوں کے لئے 26838.40 روپے، میٹرک ٹن اندازاً اقتصادی لاگت ہوگی۔
مزید یہ کہ این ایف ایس اے کے تحت بین ریاستی ٹرانسپورٹ خرچ اور ڈیلر مارجن سمیت ایف سی آئی ڈپو سے فیئر پرائز شاپ  مال لانے لے جانے کا خرچ این ایف ایس اے کے ضابطوں کے مطابق ساجھیداری طریقے اور ایسے مد میں خرچ کے ضابطوں کے مطابق بھارت سرکار اور ریاستوں ، مرکز کے زیر انتظام علاقوں کے ذریعہ شیئر کیا جاتا ہے۔ چونکہ اس اسکیم کے لئے پورا خرچ بھارت سرکار برداشت کررہی ہے ، اس لیے این ایف ایس اے کے تحت اس سلسلے میں موجودہ ضابطے کے مطابق ٹرانسپورٹ اور اس کی ہینڈلنگ اور ایف پی ایس ڈیلروں کے مارجن وغیرہ کے لئے بھارت سرکار کو 1930کروڑ خرچ کرنے کی ضرورت ہوگی۔ اس طرح غذائی اجناس سبسڈی اور بین ریاستی ٹرانسپورٹ اور ای پی او ایس کے استعمال کے لئے اضافی ڈیلر مارجن سمیت ڈیلر کے مارجن پر بھارت سرکار کے ذریعہ خرچ کی جانے والی تخمینہ رقم 46061 کروڑ روپے ہوگی۔
مذکورہ بنیاد پر اس طرح اپریل سے نومبر2020 تک 32 ایل ایم ٹی  غذائی اجناس  کی تقسیم کے لئے تخمینہ لاگت تقریباً 12282 کروڑ روپے ہوگی۔
صارفین معاملوں کے محکمہ کے مطابق اپریل – جون 2020 کی مدت میں دالوں کی تقسیم کی اندازاً لاگت 5 ہزار کروڑ روپے ہے اور اپریل- نومبر 2020 کی مدت کے دوران دالوں کی تقسیم کے لئے اندازاً لاگت 11800 کروڑ روپے ہوگی۔
اس کے علاوہ دو مہینے کی مدت کے لئے مائیگرینٹ مزدوروں کو غذائی اجناس کی تقسیم کے لئے تخمینہ لاگت 3109.52 کروڑ روپے ہے۔غذائی اجناس کے لئے مرکزی ایشو پرائز کی لاگت فی ماہ لگ بھگ 1400 کروڑ روپے کے حساب سے تقریباً 11200کروڑ روپے گی۔ اس طرح غذائی اجناس اور دالوں کی تقسیم کی تخمینہ لاگت 148938 کروڑ روپے ہوگی۔
...............................................................
م ن، ح ا، ع ر
02-07-2020
U-3644
(Visitor Counter : 198
وزارت دفاع
سری لنکا کو طبی امداد کی ترسیل - مشن ساگر IX
جاری بحران کے دوران سری لنکا کو اہم طبی امداد فراہم کرنے کے بڑے مقصد کے ساتھ، آئی این ایس گھڑیال مشن ساگر IX کے ایک حصے کے طور پر 29 اپریل 22 کو کولمبو پہنچا اور 107 قسم کی زندگی بچانے والی اہم ادویات میں سے 760 کلوگرام سے زیادہ کی فراہمی کی۔ یہ کھیپ سری لنکا کے وزیر صحت، جناب چنا جیاسومنا نے وصول کی تھی، اور اسے یونیورسٹی آف پرادینیا ہسپتال کو فراہم کیا جائے گا۔
حکومت ہند کے ساگر کے وژن کے مطابق ۔ خطے میں سب کے لیے سلامتی اور ترقی ۔ ہندوستانی بحریہ نے دوستانہ آئی او آر ساحلوں کی مدد کے لیے ‘مشن ساگر’ کے عنوان سے متعدد تعیناتیاں شروع کیں۔ مئی 2020 سے، ہندوستانی بحریہ نے 18 دوستانہ غیر ملکی ممالک میں دس بحری جہازوں کو تعینات کرتے ہوئے اس طرح کے آٹھ مشن کامیابی کے ساتھ مکمل کئے ۔ اپنے پڑوسیوں کو بڑی مقدار میں انسانی امداد پہنچانے کے پختہ ارادے کے ساتھ، ہندوستانی بحریہ کے بحری جہازوں اور ساحلی تنظیموں کے اہلکاروں نے بیرون ملک مقیم اپنے دوستوں کو مدد فراہم کرنے کے لیے تقریباً ایک ملین گھنٹے کی سرمایہ کاری کی ہے۔
کامرس اور صنعت کی وزارتہ
ہندوستان اور امریکہ کے درمیان ‘بھروسے کی ساجھیداری’ کے تین ستون ہیں، تجارت، ٹیکنالوجی اور صلاحیت: جناب پیوش گوئل
کامرس اور صنعت، صارفین کے امور، خوراک سرکاری نظام تقسیم اور ٹیکسٹائل کے مرکزی وزیر جناب پیوش گوئل نے آج اس اعتماد کا اظہار کیا کہ ہندوستان اور امریکہ کے درمیان تین ستونوں تجارت، ٹیکنالوجی اور صلاحیت پر قائم بھروسےکی ساجھیداری مضبوط سے مضبوط تر ہو رہی ہے۔انہوں نے سان فانسسکو میں میڈیا والوں کے ساتھ گفتگو کے دوران یہ بات کہی۔
میڈیا سے بات چیت کرتے ہوئے وزیر موصوف نے مطلع کیا کہ انہوں نے ممتاز کاروباری ہستیوں، سی ای اوز، ممتاز صنعتکاروں، اسٹارٹ اپس ایکو سسٹم، وغیرہ کے ساتھ تبادلۂ خیال کیا ہے۔ میٹنگ کے دوران انہوں نے ہندوستان کے ساتھ کام کرنے کے اپنے تجربات بیان کئےاور ہندوستان اور امریکہ کے درمیان روابط کو بڑھانے کے لئے مشورے اور نئے خیالات سامنے لانے کو کہا تاکہ ہندوستان میں سرمایہ کاری کو راغب کیا جا سکے اور ہندوستان میں روزگار کے مواقع پیدا ہوں۔ جناب گوئل نے ان لوگوں میں ہندوستان کے ساتھ کام کرنے کی خواہش اور ولولے پر خوشی ظاہر کی۔
جناب پیوش گوئل نے سان فرانسسکو میں مہاتما گاندھی کو خراج عقیدت پیش کر کے اپنے دن کا آغاز کیا۔ بعد میں انہوں نے امریکہ کے 6 خطوں میں انسٹی ٹیوٹ آف چارٹرڈ اکاؤنٹس آف انڈیا  کا افتتاح بھی کیا۔
جناب گوئل نے سان فرانسسکو میں جی آئی ٹی پی آر او  اور ایف آئی آئی ڈی ایس  کے اعلیٰ عہدہ داروں کے ساتھ بات چیت کی۔ جناب گوئل نے ٹیکنالوجی برادری سے کہا کہ وہ ‘ہندوستان کی کہانی’ کو آگے بڑھائیں اور ہندوستان کو سرمایہ کاری کے لئے ترجیحی ملک بنائیں۔ جناب گوئل نے ان لوگوں کو ہندوستان کی ترقی کی کہانی کا حصہ بننے کو کہا اور انہیں ہندوستان میں سرمایہ لگانے اور وہاں سے کارروائیاں چلانے کے لئے زور دیا۔
جناب پیوش گوئل نے سان فرانسسکو میں یو ایس انڈیا اسٹریٹجک پارٹنر شپ فورم سے بھی بات چیت کی۔
مرکزی وزیر 5 سے 10 ستمبر تک امریکہ میں سان فرانسسکو اور لاس اینجلس کا دورہ کر رہے ہیں، جہاں وہ انڈیا یو ایس اسٹریٹجک پارٹنر شپ فورم کانفرنس اور انڈو-پیسفک اکنامک فریم ورک کے وزارتی میٹنگ میں شرکت کریں گے۔
وزارت دفاع
جنرل بپن راوت نے پہلے چیف آف ڈیفنس اسٹاف کا چارج سنبھالا
مسلح افواج کے درمیان بہتر تال میل پیدا کرنے کا عزم کیا
نئی دہلی، یکم جنوری / جنرل بپن راوت نے آج پہلے چیف آف ڈیفنس اسٹاف  کے عہدے کا چارج سنبھال لیا ہے ۔ سی ڈی ایس کی حیثیت سے جنرل راوت تینوں مسلح افواج کے معاملات پر وزیر دفاع کے لئے پرنسپل فوجی مشیر ہوں گے ۔ وہ فوجی معاملات کے محکمے کے بھی سربراہ ہوں گے ۔ سی ڈی ایس کا مشترکہ منصوبہ بندی اور تکمیل کے ذریعے تینوں سروسیز کی تربیت ، آپریشنس اور خریداری میں زیادہ تال میل کے ساتھ رہنمائی کرنے ، مختص کئے گئے بجٹ کے بہترین استعمال کو یقینی بنانے میں ایک کلیدی رول ہو گا ۔ چیف آف ڈیفنس اسٹاف  تینوں سروسز کے لئے دفاع کے مجموعی حصول کے منصوبے کو تشکیل دیتے ہوئے زیادہ سے زیادہ ممکنہ حد تک ہتھیاروں اور آلات کو ملک کی تکنیک سے تیار کرنے کے عمل میں آسانی پیدا کرے گا ۔
میڈیا کے افراد سے بات چیت کرتے ہوئے جنرل راوت نے عہد کیا کہ وہ تینوں سروسز میں زیادہ تال میل پیدا کرنے کے لئے کام کریں گے ۔ ‘‘ سی ڈی ایس کو یہ بھی اختیار دیا گیا ہے کہ وہ مسلح افواج کو مختص کئے گئے وسائل کے بہترین کفایتی استعمال کو یقینی اور اس کی تکمیل کو آسان بنائیں ’’ اور خریداری کے طریقۂ کار میں یکسانیت لائیں ۔ انہوں نے کہا کہ میں آپ کو یقین دلانا چاہتا ہوں کہ فوج ، بحریہ اور فضائیہ ایک ٹیم کے طور پر کام کرے گی اور سی ڈی ایس ان میں ایک اتفاق کو یقینی بنائے گا ۔
اس سے پہلے جنرل راوت نے ساؤتھ بلاک لان میں تینوں افواج کی طرف سے گارڈ آف آنر کا معائنہ کیا ۔ اس موقع پر بحریہ کے سربراہ ایڈمیرل کرم بیر سنگھ ، فضائیہ کے سربراہ ایئر مارشل آر کے ایس بھدوریا اور مسلح افواج کے سربراہ جنرل منوج مکند نراوڑے بھی موجود تھے ۔ جنرل راوت نے قومی جنگی یاد گار پر شہیدوں کو خراجِ عقیدت بھی پیش کیا ۔
فوج کے سابق سربراہ جنرل راوت نیشنل ڈیفنس اکیڈمی ، ڈیفنس سروسز اسٹاف کالج ، ویلنگٹن ، اعلیٰ کمان نیشنل ڈیفنس کالج سے فارغ التحصیل ہیں ۔ انہوں نے امریکہ میں فورٹ لیوون وَرتھ میں کمانڈ اور جنرل اسٹاف کورس میں بھی شرکت کی ہے ۔
فوج میں اپنے شاندار کیریئر کے دوران جنرل راوت نے ایسٹرن سیکٹر میں لائن آف ایکچوول کنٹرول پر ایک انفینٹری بٹالین کی کمان سنبھالی تھی ۔ انہوں نے راشٹریہ رائفل سیکٹر کشمیر وادی میں انفینٹری ڈویژن اور نارتھ ایسٹ میں ایک کورپس کور کی بھی کمانڈ سنبھالی تھی ۔ جنرل راوت نے جمہوریۂ کانگو میں کثیر ملکی بریگیڈ کی بھی کمان سنبھالی تھی ۔ ایک فوجی کمانڈر کی حیثیت سے انہوں نے ویسٹرن فرنٹ پر ایک تھیٹر آف آپریشن کی کمان سنبھالی تھی ۔
انہیں فوج کا سربراہ بنانے سے پہلے مسلح افواج کا نائب سربراہ بھی بنایا گیا تھا ۔ فوج میں 41 سال سے زیادہ کے عرصے کے دوران جنرل راوت کو شجاعت اور شاندار خدمات کے لئے بہت سے ایوارڈ عطا کئے گئے ہیں ۔
۔ ۔ ۔ ۔ ۔
U. No. 15
(Visitor Counter : 107
وزارت خزانہ
مالی سال 24-2023 کے لیے براہ راست ٹیکس وصولیوں کے عارضی اعداد و شمار 9 جولائی 2023 تک مسلسل اضافہ ظاہر کرتے ہیں
نو جولائی 2023 تک براہ راست ٹیکس کی وصولیوں کے عارضی اعداد و شمار میں مسلسل اضافہ جاری ہے۔ 9 جولائی 2023 تک براہ راست ٹیکس کی وصولیوں سے ظاہر ہوتا ہے کہ مجموعی وصولی 5.17 لاکھ کروڑ روپے ہے۔جو کہ گزشتہ سال کی اسی مدت کے مجموعی وصولی سے 14.65 فیصد زیادہ ہے۔
براہ راست ٹیکس کی وصولی، ریفنڈ سے خالص، 4.75 لاکھ کروڑ روپے رہی ہے۔ جو کہ پچھلے سال کی اسی مدت کی خالص وصولی سے 15.87 فیصد زیادہ ہے۔ یہ وصولی مالی سال 24-2023 کے لیے براہ راست ٹیکسوں کے کل بجٹ تخمینوں کا 26.05فیصد ہے۔
یکم اپریل 2023 سے 9 جولائی 2023 تک کے دوران 42,000 کروڑ روپے کے ریفنڈ جاری کیے گئے ہیں، جو پچھلے سال کی اسی مدت کے دوران جاری کیے گئے ریفنڈز سے 2.55 فیصد زیادہ ہیں۔
۔۔۔۔۔۔۔۔۔۔
ش ح۔ا گ۔ن ا۔
U- 6894
(Visitor Counter : 52
سٹرک ٹرانسپورٹ اور شاہراہوں کی وزارت
بھارت آنے والی موٹر گاڑیوں، غیر ٹرانسپورٹ گاڑیوں سے متعلق قواعدوضوابط 2022 کے لیے نوٹیفکیشن جاری
سڑک ٹرانسپورٹ اورشاہراہوں کی وزارت نے مورخہ 2ستمبر2022 کو نوٹی فکیشن نمبر جی ایس آر 680  کے ذریعے بھارت آنے والی موٹر گاڑیوں، غیر ٹرانسپورٹ گاڑیوں سے متعلق قواعد وضوابط 2022 جاری کئے ہیں۔ یہ قواعد وضوابط بھارت کے علاقے میں داخل ہونے یا چلتے وقت دوسرے ممالک میں رجسٹرڈ غیر ٹرانسپورٹ  گاڑیوں کی نقل و حرکت کو باضابطہ بناتے ہیں۔
ملک میں قیام کی مدت کے دوران ان قوانین کے تحت چلنے والی گاڑیوں میں درج ذیل دستاویزات ساتھ رکھی جائیں گی، یعنی:-
 ایک مجاز رجسٹریشن سرٹیفکیٹ؛
 ایک مجاز ڈرائیونگ لائسنس یا بین الاقوامی ڈرائیونگ پرمٹ، جو بھی قابل اطلاق ہو؛
 ایک مجاز انشورنس پالیسی؛
 ایک مجاز آلودگی انڈر کنٹرول سرٹیفکیٹ ؛
اگر مذکورہ دستاویزات انگریزی کے علاوہ کسی اور زبان میں ہیں، تو ایک مجاز انگریزی ترجمہ، جو جاری کرنے والی اتھارٹی کے ذریعہ مستند ہے، اصل دستاویزات کے ساتھ لے جانا ہوگا۔
بھارت کے علاوہ کسی دوسرے ملک میں رجسٹرڈ موٹر گاڑیوں کو بھارت کی حدود میں مقامی مسافروں اور سامان کی نقل و حمل کی اجازت نہیں ہوگی۔
بھارت کے علاوہ کسی بھی ملک میں رجسٹرڈ موٹر گاڑیوں کو بھارت کے موٹرگاڑی ایکٹ، 1988 کے تحت بنائے گئے قواعد و ضوابط کی تعمیل کرنی ہوگی۔
گزٹ نوٹیفکیشن کے لیے یہاں کلک کریں۔
وزیراعظم کا دفتر
وزیراعظم نے 12کروڑگھروں کے لئے پائپ کے ذریعہ پینے کے پانی کی فراہمی کے کارنمایاں کی ستائش کی ہے
وزیراعظم جناب نریندرمودی نے جل جیون مشن کے تحت 12کروڑگھروں کے لئے پائپ کےذریعہ پینے کے پانی کی فراہمی کے کارنمایاں کی ستائش کی ہے ۔
جل شکتی کے مرکزی وزیرجناب گجیندرسنگھ شیخاوت کا ایک ٹوئیٹ ساجھا کرتے ہوئے وزیراعظم نے ٹوئیٹ کیا:
‘‘اس شاندار اپلبدھی کے لئے بہت بہت بدھائی! یہ اتینت خوشی کی بات ہے کہ گاؤں اور غریبوں تک یہ ضروری سویدھاپہنچانے کے ہمارے پریاسوں کے سُپر ینام نرنترسامنے آرہے ہیں ۔’’